5. ΝΟΜΟΘΕΤ.ΔΙΑΤΑΓΜΑ υπ’ αριθ. 214 της 4/5 Οκτ. 1973 (ΦΕΚ Α΄ 270). Περί τροποποιήσεως και συμπληρώσεως του Ν.Δ. 1086/1971 «περί ασφαλίσεως των λογοτεχνών και καλλιτεχνών». Άρθρ.1.-(Αντικαθίσταται το άρθρ. 2 Ν.Δ. 1086/1971, ανωτ. αριθ. 1). Άρθρ.2.-1.Εις τους κατά το άρθρ. 1 του παρόντος δικαιουμένους συντάξεως καταβάλλεται επί πλέον και το ισόποσον της συντάξεως ενός μηνός επί ταις εορταίς των Χριστουγέννων-Νέου Έτους, ως και ανά ημίσεια μηνιαία σύνταξις επί ταις εορταίς του Πάσχα και κατά τας θερινάς διακοπάς. 2.Λογοτέχναι ή καλλιτέχναι καθιστάμενοι άμα τη συμπληρώσει του εξηκοστού πέμπτου έτους της ηλικίας των συνταξιούχοι κατ’ εφαρμογήν του άρθρ. 1 του Ν.Δ. 1086/1971 ή του άρθρ. 1 του παρόντος δικαιούνται της περαιτέρω εις την λογοτεχνίαν και τας καλάς τέχνας επαγγελματικής απασχολήσεως. Άρθρ.3.-«Αι δυνάμει του παρόντος παρεχόμεναι συντάξεις καταβάλλονται δι’ επιταγών κατά τας διατάξεις του Ν.Δ. 326/1969» «περί εκδόσεως υπό του Ελληνικού Δημοσίου επιταγών δια την πληρωμήν των υπ’ αυτού καταβαλλομένων συντάξεων και βοηθημάτων» (τόμ. 29 σελ. 92,21). Το άρθρ. 3 αντικατεστάθη ως άνω δια του άρθρ. 1 Ν.Δ. 160/1974 (κατωτ. αριθ. 9) η ισχύς του οποίου άρχεται μετά τρίμηνον από της δημοσιεύσεώς του δια της Εφημερίδος της Κυβερνήσεως. Βλ. και άρθρ. 3 του ιδίου Ν.Δ. 160/1974. Άρθρ.4.-1.Εις τους δικαιούχους κατά το άρθρ. 1 του παρόντος συντάξεως και εις τα μέλη των οικογενειών των, ως και εις λογοτέχνας και καλλιτέχνας έχοντας συμπληρώσει κατά την έναρξιν ισχύος του παρόντος το 50όν έτος της ηλικίας των, κρινομένους τη ιδία των αιτήσει υπό των Επιτροπών της παρ. 3 του άρθρ. 1 του παρόντος ως προσενεγκόντας ήδη σημαντικάς ή εξαιρετικάς υπηρεσίας εις την ανάπτυξιν της Εθνικής Λογοτεχνίας ή των Καλών Τεχνών, και εις τα μέλη των οικογενειών των, παρέχεται υπό του Δημοσίου κατά τας διατάξεις τας διεπούσας τους επί βαθμώ 4ω υπαλλήλους του Δημοσίου και τα μέλη της οικογενείας αυτών πλήρης περίθαλψις. Εφ’ όσον δικαιούνται περιθάλψεως εξ άλλης πηγής, εφαρμόζονται αι διατάξεις του άρθρ. 2 του Ν.Δ. 84/1969. 2.«Δια την ασφάλισιν των συνταξιούχων γίνεται παρακράτησις εκ της συντάξεως των υπέρ του Ελληνικού Δημοσίου ποσού ίσου προς το 4%». Η παρ. 2 αντικατεστάθη ως άνω δια του άρθρ. 2 Ν.Δ. 160/1974 (κατωτ. αριθ. 9), η ισχύς του οποίου άρχεται μετά τρίμηνον από της δημοσιεύσεώς του δια της Εφημερίδος της Κυβερνήσεως. Άρθρ.5.-1.Καταργούνται αι διατάξεις: α)Του Ν.Δ. 4593/1966 «περί Κοινωνικής ασφαλίσεως των λογοτεχνών και καλλιτεχνών». β)Του υπ’ αριθ. 271/1968 Β/Δτος «περί Κοινωνικής ασφαλίσεως Καλλιτεχνών Ελλάδος». γ)Του Α.Ν. 532/1968 «περί συμπληρώσεως του υπ’ αριθ. 4593/1966 Ν.Δ/τος». δ)Των άρθρ. 3 έως και 6 του Ν.Δ. 1086/1971 «περί ασφαλίσεως των λογοτεχνών και καλλιτεχνών». 2.Αι δι’ αποφάσεων της υπό των διατάξεων του άρθρ. 3 του Β.Δ. 271/1968 προβλεπομένης επιτροπής χορηγηθείσαι συντάξεις λογίζονται ως νομίμως απονεμηθείσαι. Οι δυνάμει των αποφάσεων τούτων καταστάντες συνταξιούχοι δύνανται να υπαχθούν εις τας διατάξεις του παρόντος τη αιτήσει των υποβαλλομένη εντός έτους από της δημοσιεύσεως του παρόντος. 3.Προκαταβολαί χορηγηθείσαι δι’ αποφάσεων του Υπουργού Πολιτισμού και Επιστημών μέχρι της δημοσιεύσεως του παρόντος εις λογοτέχνας και καλλιτέχνας κριθέντας ως πληρούντας τας προϋποθέσεις των παρ. 2 και 3 του άρθρ. 2 του Ν.Δ. 1086/1971 λογίζονται ως νομίμως καταβληθείσαι μη αναζητούμεναι καθ’ οιονδήποτε τρόπον υπό του Δημοσίου. Οι λαβόντες τας ως άνω προκαταβολάς δικαιούνται εφεξής της κατ’ άρθρ. 1 του παρόντος συντάξεως, εφ’ όσον πληρούν απάσας τας εν αυτώ προϋποθέσεις. Άρθρ.6.-1.Πάσα λεπτομέρεια αναφερομένη εις την εφαρμογήν του παρόντος ρυθμίζεται δια κοινών αποφάσεων των Υπουργών Οικονομικών, Πολιτισμού και Επιστημών και Κοινωνικών Υπηρεσιών. 2.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί της σελ. 86,25) Σελ. 86,25(α) Τεύχος 546-Σελ. 93 626 Ασφάλιση Λογοτεχνών και Καλλιτεχνών 15Β.Β.η.5